
Tee-ehitusloa andmine Lääne tänavalt Rahu tn 7a kinnistule sissesõidu rajamiseks 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekus Rentavr OÜ (reg kood 12204535) poolt tee-ehitusloa väljaandmise taotlus koos seadusega ettenähtud korras kooskõlastatud tee-ehitusprojektiga. Tee-ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja planeerimise osakond ning projekt on kooskõlastatud peaarhitektiga. 
Projekti lahendus näeb ette Lääne tänavalt Rahu tn 7a kinnistule sissesõidu rajamist vedelgaasitanklale. Projekteeritav sissesõit asub Lääne tänav L1 kinnistul (kat tunnus 51106:001:0142), mis kuulub Narva linnale. 15.08.2014.a Narva Linna Arenduse ja Ökonoomika Amet oma kirjas nr 1.1-13/7830-2 andis kooskõlastuse käesolevale lahendusele. Samuti projekti kontrollimisel Arhitektuuri ja planeerimise osakonnas tuvastati, et puudub sidekanalisatsiooni omaniku (AS Sarõtšev ja K) kooskõlastus, mis asub projekteeritaval alal Narva linna territooriumil. 29.05.2014.a omanikule AS Sarõtšev ja K on saadetud päring arvamuse saamiseks (tähitud kiri nr 1-13.1/1914), millele vastuse ei ole saadud. Omanik ignoreeris Narva linna ja ka projekteerija päringud.
Käesolev projektlahendus taotlejale on eesmärgipäraseks kasutamiseks ja majandamiseks vajalik.
Tellija poolt määratud peatöövõtjaks on Orvek OÜ (reg kood 10855145), kellel on liikluskorraldusvahendite paigaldamise ja teede ehitamise, remontimise ja hooldamise tegevusluba ning omanikujärelevalvet teostavaks isikuks on P.P. Ehitusjärelevalve OÜ (reg kood 11270056), kellel on teehoiutööde järelevalve tegevusluba. Tööde planeeritav lõpptähtaeg on 15.10.2014. a.
Esitatud dokumentide alusel teeseaduse §21 lõike 6 toodud tee-ehitusloa väljastamise keeldumise põhjused puuduvad. Seega, tee-ehitusloa andmiseks takistusi ei ole.
2.    ÕIGUSLIKUD ALUSED

2.1. Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada projekt käesoleva seaduse §-s 19 sätestatud nõuete kohaselt.
2.2.  Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.
2.3. Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
3.1. Väljastada tee-ehitusluba kooskõlas tee-ehitusprojektiga Lääne tänav L1 sissesõidu rajamiseks Lääne tänavalt Rahu tn 7a kinnistule.
3.2. Kohustada teeomaniku koos ehitamise alustamise teatisega esitada omanikujärelevalve andmed.
3.3. Kohustada nimetatud tööde peatöövõtjat kaasata vastuvõtukomisjoni Narva Linnavalitsuse esindajat.
4. RAKENDUSSÄTTED
4.1. Käesolev korraldus jõustub seadusega ettenähtud korras.
4.2. Arhitektuuri- ja Linnaplaneerimise Ametil teha korraldus teatavaks sidekanalisatsiooni omaniku AS Sarõtšev ja K.
4.3. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

